**กิตติกรรมประกาศ**

 วิทยานิพนธ์ฉบับนี้สำเร็จสมบูรณ์ได้ด้วยความอนุเคราะห์อย่างดียิ่งจาก ดร.ธีระวัฒน์ เยี่ยมแสง อาจารย์ที่ปรึกษาวิทยานิพนธ์หลัก ผู้ช่วยศาสตราจารย์ ดร.ชยากานต์ เรืองสุวรรณ อาจารย์ที่ปรึกษาวิทยานิพนธ์ร่วม ดร.จำเนียร พลหาญ ผู้แทนบัณฑิตวิทยาลัยสอบวิทยานิพนธ์ และ ดร.อุรสา พรหมทา ผู้ทรงคุณวุฒิสอบวิทยานิพนธ์ ที่กรุณาให้คำแนะนำและตรวจสอบแก้ไขข้อบกพร่อง ด้วยความเอาใจใส่มาโดยตลอด รวมทั้งคณาจารย์หลักสูตรสาขาวิชาการบริหารการศึกษา คณะครุศาสตร์ ที่ได้ประสิทธิ์ประสาทวิชาความรู้ ผู้วิจัยขอกราบขอบพระคุณเป็นอย่างสูงมา ณ โอกาสนี้ด้วย

 ขอขอบพระคุณผู้เชี่ยวชาญ นายสมพร โสดาวิชิต ผู้อำนวยการโรงเรียนบ้านเหมือดแอ่ นางอนงค์ คำแสงทอง ศึกษานิเทศก์ชำนาญการพิเศษ และนางสุพินดา สุวิธรรมมา ครูชำนาญการพิเศษ โรงเรียนบ้านเหมือดแอ่ ที่ได้กรุณาเป็นผู้เชี่ยวชาญตรวจสอบเครื่องมือในการวิจัย และให้คำแนะนำการสร้างแบบสอบถามที่ใช้ในการวิจัยในครั้งนี้ ขอขอบพระคุณคณะกรรมการสถานศึกษาขั้นพื้นฐานโรงเรียนในสังกัดสำนักงานเขตพื้นที่การศึกษาประถมศึกษาหนองคาย เขต 1 ทุกคน ที่ได้ให้ความร่วมมือในการเก็บรวบรวมข้อมูล เพื่อการศึกษาวิจัยในครั้งนี้

ขอขอบพระคุณเพื่อนนักศึกษา รุ่นที่ 20 ศูนย์หนองคาย สาขาวิชาการบริหารการศึกษาและครอบครัวข้าพเจ้าที่ให้ความช่วยเหลือในการติดต่อ ประสานงาน สนับสนุน และ ให้กำลังใจด้วยดีเสมอมา ทำให้การศึกษาวิทยานิพนธ์ฉบับนี้เสร็จสมบูรณ์

 คุณค่าและคุณประโยชน์อันพึงมีในวิทยานิพนธ์ฉบับนี้ ผู้วิจัยขออุทิศเพื่อบูชาพระคุณบิดา มารดา และบูรพาจารย์ ผู้ให้แสงสว่างแห่งปัญญา อันเป็นเครื่องนำทางสู่ความสำเร็จ ในชีวิต

 ไพเราะ จันธิราช